Pályázati felhívás

A pályázat kiírója:

Gazdasági és Közlekedési Minisztérium

A pályázat témája:

A kis- és középvállalkozói pályázatok elkészítését segítő Multiplikátor Képzési Programban való részvétel

A pályázat célja:

Az Európai Unió Strukturális Alapjainak társfinanszírozásával működtetett kis- és középvállalkozói pályázatok elkészítését végző szakértők elméleti és gyakorlati ismereteket szerezzenek, melyek alkalmassá teszik őket fejlesztési projektek előkészítésére, pályázat összeállítására és az ehhez kapcsolódó tanácsadásnyújtására.

Résztvevők:

A képzés csoportjai a pályázatírással foglalkozó vállalkozások szakértői és a pályázatíró magánszemélyek, kis- és középvállalkozásokkal kapcsolatban álló, non-profit formában működő intézmények tanácsadói.

A képzés ütemezése:

A képzések 1+5 nap időtartamúak, és regionális helyszíneken 2004. szeptember 5.-október 25. között kerülnek lebonyolításra.

A képzés költségei:

A költségeket részben a Gazdasági és Közlekedési Minisztérium téríti meg. A résztvevők által fizetendő kedvezményes díj pályázatírók esetében: 36.905,- Ft; non-profit szervezetek pályázati tanácsadó szakemberei esetében: 18.453,- Ft.

Jelentkezési határidő:

2004. augusztus 6. (postabélyegző dátuma)

A pályázat benyújtása:

A hiánytalanul kitöltött pályázati formanyomtatványokat 2 példányban a Pest Megyei Vállalkozásfejlesztési Alapítvány címére – 2101 Gödöllő, Pf. 108. – kell postán eljuttatni.

Dokumentációk, információ:

A pályázati formanyomtatvány és további információ a képzés tematikájáról, a képzés további szakaszairól, a jelentkezés feltételeiről a www.tka.hu honlapon található, illetve telefonon a Pest Megyei Vállalkozásfejlesztési Alapítványtól kapható (Gajdorné Juhász Erika, Vámosi Helga, 06 28/521-110, [email-masked]).

Vissza a főoldalra